ΑΠΟΦΑΣΕΙΣ
Αριθμ. 31486
Καθορισμός της λειτουργίας και του χρόνου
έναρξης λειτουργίας της ηλεκτρονικής πύλης
δήλωσης υποψηφιοτήτων κατά τις εκλογές για
την ανάδειξη των μελών του Ευρωπαϊκού Κοινοβουλίου.
Η ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ
ΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Του άρθρου 3 του ν. 4255/2014 «Εκλογή μελών του
Ευρωπαϊκού Κοινοβουλίου και άλλες διατάξεις» (Α’ 89),
όπως αντικαταστάθηκε με το άρθρο 4 του ν. 5083/2024
«Εκλογή ευρωβουλευτών, διευκόλυνση εκλογέων μέσω
επιστολικής ψήφου, εκκαθάριση εκλογικών καταλόγων και λοιπές διατάξεις του Υπουργείου Εσωτερικών»
(Α’ 12),
β) της παρ. 4 του άρθρου 33 του π.δ. 26/2012 «Κωδικοποίηση σ’ ενιαίο κείμενο των διατάξεων της νομοθεσίας
για την εκλογή βουλευτών» (Α’ 57),
γ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
δ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ε) των άρθρων 1 και 3 του π.δ. 81/2019 «Σύσταση,
συγχώνευση, μετονομασία και κατάργηση Υπουργείων
και καθορισμός των αρμοδιοτήτων τους - Μεταφορά
υπηρεσιών και αρμοδιοτήτων μεταξύ Υπουργείων»
(Α’ 119),
στ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 «Επιτελικό κράτος: οργάνωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133),
ζ) του π.δ. 141/2017 «Οργανισμός Υπουργείου Εσωτερικών» (Α’ 180),
η) της υπό στοιχεία Υ11/23/7-7-2023 απόφασης του
Πρωθυπουργού «Ανάθεση αρμοδιοτήτων στον Αναπληρωτή Υπουργό Εσωτερικών, Θεόδωρο Λιβάνιο» (Β’ 4403).
2. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού και
του προϋπολογισμού του Υπουργείου Εσωτερικών, αποφασίζουμε:
Άρθρο 1
Πρόσβαση στην ηλεκτρονική πύλη
δήλωσης υποψηφιοτήτων
1. Οι δηλώσεις υποψηφιοτήτων από τα κόμματα και τους
συνασπισμούς συνεργαζόμενων κομμάτων που συμμετέχουν στις εκλογές για την ανάδειξη των μελών του Ευρωπα-
ϊκού Κοινοβουλίου υποβάλλονται από εξουσιοδοτημένους
χρήστες αποκλειστικά στην ηλεκτρονική πύλη δήλωσης
υποψηφιοτήτων, η οποία είναι προσβάσιμη μέσω της Ενιαίας Ψηφιακής Πύλης της Δημόσιας Διοίκησης (gov.gr - ΕΨΠ),
και είναι δεσμευτικές για όλες τις νόμιμες συνέπειες.
2. Η πρόσβαση στην ηλεκτρονική πύλη δήλωσης
υποψηφιοτήτων παρέχεται στους εξουσιοδοτημένους
χρήστες των κομμάτων και των συνασπισμών συνεργαζόμενων κομμάτων, μετά από υποβολή γραπτής δή-
λωσης συμμετοχής στις εκλογές στην Εισαγγελία του
Αρείου Πάγου.
3. Για την πρόσβαση στην ηλεκτρονική πύλη δήλωσης
υποψηφιοτήτων τα κόμματα και οι συνασπισμοί συνεργαζόμενων κομμάτων, κατά την υποβολή γραπτής δή-
λωσης συμμετοχής στις εκλογές, γνωστοποιούν στον
Εισαγγελέα του Άρειου Πάγου τα εξής στοιχεία:
- Το ονοματεπώνυμο και τον Αριθμό Φορολογικού
Μητρώου (Α.Φ.Μ.) του χρήστη που εξουσιοδοτείται για
την πρόσβαση στη ηλεκτρονική πύλη δήλωσης υποψηφιοτήτων.
- Το ονοματεπώνυμο και τον Α.Φ.Μ. του υπεύθυνου
για την κατάρτιση του συνδυασμού.
- Τον Α.Φ.Μ. του κόμματος ή του συνασπισμού συνεργαζόμενων κομμάτων
Άρθρο 2
Διαδικασία καταχώρισης γραπτών δηλώσεων
συμμετοχής στην εφαρμογή διαχείρισης
υποψηφίων από τους εξουσιοδοτημένους
χρήστες της Εισαγγελίας του Αρείου Πάγου
1. Οι εξουσιοδοτημένοι χρήστες της Εισαγγελίας του
Άρειου Πάγου που συνδέονται στην εφαρμογή διαχείριΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2040
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2040/03.04.2024
σης υποψηφίων της ηλεκτρονικής πύλης δήλωσης υποψηφιοτήτων, με τους προσωπικούς Κωδικούς Δημόσιας
Διοίκησης της Γενικής Γραμματείας Πληροφοριακών Συστημάτων και Ψηφιακής Διακυβέρνησης, καταχωρίζουν:
- τον τύπο της εκλογικής διαδικασίας, την ημερομηνία
διεξαγωγής των εκλογών και τις προθεσμίες που ορίζει
το θεσμικό πλαίσιο,
- τα στοιχεία των γραπτών δηλώσεων συμμετοχής στις
εκλογές,
και παρέχουν πρόσβαση στην ηλεκτρονική πύλη
δήλωσης υποψηφιοτήτων στους εξουσιοδοτημένους
χρήστες των κομμάτων και των συνασπισμών συνεργαζόμενων κομμάτων, καθώς και στους υπεύθυνους
κατάρτισης των συνδυασμών.
Άρθρο 3
Διαδικασία καταχώρισης υποψηφιοτήτων
στην ηλεκτρονική πύλη δήλωσης
υποψηφιοτήτων και υποβολή εμβλήματος
από τους εξουσιοδοτημένους χρήστες
1. Μετά την ολοκλήρωση της διαδικασίας του άρθρου
2, οι εξουσιοδοτημένοι χρήστες των κομμάτων και των
συνασπισμών συνεργαζόμενων κομμάτων εισέρχονται
στην ηλεκτρονική πύλη δήλωσης υποψηφιοτήτων, αποκλειστικά με τη χρήση των προσωπικών κωδικών - δια-
πιστευτηρίων της Γενικής Γραμματείας Πληροφοριακών
Συστημάτων και Ψηφιακής Διακυβέρνησης (taxisnet)
καταχωρίζουν τα στοιχεία όλων των υποψηφίων και
υποβάλλουν τα απαιτούμενα δικαιολογητικά για κάθε
υποψήφιο, καθώς και τις δηλώσεις παραίτησης από
θέσεις που αποτελούν κωλύματα εκλογιμότητας και
επισυνάπτουν τα κατάλληλα αρχεία, ώστε να είναι εφικτός ο έλεγχός τους από το Α1 Τμήμα του Αρείου Πάγου.
Επιπλέον, καταχωρίζουν τις υπεύθυνες δηλώσεις και τα
δικαιολογητικά του άρθρου πέμπτου του ν. 2196/1994
(Α’ 41) προκειμένου για υποψηφίους - πολίτες των λοιπών
κρατών - μελών της Ευρωπαϊκής Ένωσης.
Ο αριθμός των υποψηφίων που καταχωρίζονται για
κάθε κόμμα ή συνασπισμό συνεργαζόμενων κομμάτων
είναι τουλάχιστον ίσος με τον αριθμό των συνολικά εκλεγομένων, κάθε φορά, κατά την παρ. 1 του άρθρου 1 του
ν. 4255/2014 μελών στο Ευρωπαϊκό Κοινοβούλιο και δεν
μπορεί να υπερβαίνει τον διπλάσιο του αριθμού αυτού.
2. Για κάθε υποψήφιο καταχωρίζονται στην εφαρμογή
τα προσωπικά του στοιχεία (ονοματεπώνυμο, πατρώνυμο, ιδιότητα), ο Α.Φ.Μ., τα στοιχεία της διεύθυνσής του
και ο Ειδικός Εκλογικός Αριθμός του. Αν ο υποψήφιος
δεν διαθέτει Α.Φ.Μ., δηλώνονται τα στοιχεία του πληρεξουσίου του και καταχωρίζεται η πληρεξουσιότητα.
3. Οι εξουσιοδοτημένοι χρήστες συνυποβάλλουν ηλεκτρονικό παράβολο ποσού είκοσι χιλιάδων (20.000,00)
ευρώ που προβλέπεται στην παρ. 7 του άρθρου 3 του
ν. 4255/2014. Το ηλεκτρονικό παράβολο καλύπτει το
συνολικό ποσό του συνδυασμού και είναι άμεσα καταβλητέο.
4. Στην πύλη υποψηφιοτήτων οι εξουσιοδοτημένοι
χρήστες υποβάλλουν, επίσης το όνομα και το έμβλημα
των κομμάτων ή συνασπισμών συνεργαζόμενων κομμάτων, όπως δηλώθηκαν στη γραπτή δήλωση συμμετοχής
στις εκλογές στην Εισαγγελία του Αρείου Πάγου. Ειδικά
για την υποβολή στην πύλη: α) το όνομα συνοδεύεται
υποχρεωτικά από συντομογραφία έως πενήντα (50) χαρακτήρων, συμπεριλαμβανομένων των κενών χαρακτή-
ρων, όπως θα αναγράφεται στο ψηφοδέλτιο της επιστολικής ψήφου και β) το έμβλημα υποβάλλεται στην πύλη
σε μορφή αρχείου jpg και αποτυπώνεται ευκρινώς σε
παραλληλόγραμμο διαστάσεων 2,3 εκατοστών πλάτους
και 1, 2 εκατοστού ύψους.
Άρθρο 4
Διαδικασία επικύρωσης υποψηφιότητας
από τους υποψήφιους
1. Μετά την ολοκλήρωση της διαδικασίας του άρθρου 3, οι υποψήφιοι υποχρεούνται να συνδεθούν στην
ηλεκτρονική πύλη δήλωσης υποψηφιοτήτων, κάνοντας
χρήση των προσωπικών κωδικών - διαπιστευτηρίων της
Γενικής Γραμματείας Πληροφοριακών Συστημάτων και
Ψηφιακής Διακυβέρνησης (taxisnet) και να επικυρώσουν
την αίτηση - δήλωση υποψηφιότητάς τους. Αν ο υποψήφιος δεν διαθέτει Α.Φ.Μ., η αίτηση - δήλωση υποψηφιό-
τητάς επικυρώνεται από τον πληρεξούσιο.
2. Υποψήφιος που δεν επικυρώνει την αίτηση - δήλωση υποψηφιότητάς του στην ηλεκτρονική πύλη δήλωσης
υποψηφιοτήτων, έως τη λήξη της προθεσμίας του πρώτου εδαφίου της παρ. 8 του άρθρου 3 του ν. 4255/2014,
δεν περιλαμβάνεται στο συνδυασμό που υποβάλλεται.
3. Υποψήφιος δύναται να παραιτηθεί πριν από την οριστική υποβολή της δήλωσης του συνδυασμού, η οποία
μπορεί να συμπληρωθεί ή να τροποποιηθεί έως πενήντα
(50) ημέρες πριν από την ημερομηνία διενέργειας των
εκλογών.
Άρθρο 5
Έλεγχος στοιχείων
1. Η ηλεκτρονική πύλη δήλωσης υποψηφιοτήτων εκτελεί αυτόματους ελέγχους των καταχωρισμένων στοιχεί-
ων για τυχόν προβλήματα, παραλείψεις ή ανακρίβειες.
Οι έλεγχοι που εκτελεί η εφαρμογή, είναι οι παρακάτω:
- Έλεγχος Ελάχιστου Αριθμού Υποψηφίων.
- Έλεγχος Μέγιστου Αριθμού Υποψηφίων.
- Έλεγχος ελάχιστης ηλικίας Υποψηφίου.
- Έλεγχος ποσοστού κάθε φύλου.
- Έλεγχος ορθής δήλωσης φύλου, με βάση τα στοιχεία
Βασικού Εκλογικού Καταλόγου.
- Έλεγχος εκκρεμών Επικυρώσεων Υποψηφίων.
- Έλεγχος τύπου και ποσού παραβόλου συνδυασμού.
- Έλεγχος υποβολής δικαιολογητικών, όπου αυτό απαιτείται (όπως ενδεικτικά πληρεξουσιότητα, παραίτηση
κ.λπ.).
2. Οι εξουσιοδοτημένοι χρήστες των κομμάτων και
των συνασπισμών συνεργαζόμενων κομμάτων προβαίνουν σε έλεγχο των υποψηφίων του συνδυασμού ως
προς την κάλυψη των προϋποθέσεων που ορίζει ο νόμος, πληροφορούνται τα αποτελέσματα των αυτόματων
ελέγχων και προβαίνουν στις απαραίτητες διορθώσεις
πριν την οριστική υποβολή.
3. Κατά τους ως άνω ελέγχους λαμβάνονται υπόψη
μόνο οι υποψήφιοι που έχουν επικυρώσει την υποψηφιότητά τους, ενώ οι υπόλοιποι παραλείπονται.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2040/03.04.2024
Άρθρο 6
Διαδικασία υποβολής συνδυασμού
από τους υπεύθυνους κατάρτισης
των συνδυασμών
1. Κατά την υποβολή του συνδυασμού, διενεργείται
συνολικός έλεγχος του συνδυασμού και των υποψηφίων,
κι αν δεν εμφανίζεται λάθος γίνεται δεκτή η υποβολή. Σε
αντίθετη περίπτωση, εμφανίζεται ένδειξη αποτυχίας του
ελέγχου και οι εξουσιοδοτημένοι χρήστες είναι δυνατό να
επισκοπήσουν αναλυτικά τα λάθη που έχουν προκύψει.
2. Οι υπεύθυνοι για την κατάρτιση των συνδυασμών,
μετά τον συνολικό έλεγχο του συνδυασμού και των υποψηφίων του, υποβάλουν οριστικά τον συνδυασμό στην
ηλεκτρονική πύλη δήλωσης υποψηφιοτήτων και λαμβάνουν αριθμό πρωτοκόλλου με την ημερομηνία υποβο-
λής. Ο υπεύθυνος για την κατάρτιση ενός συνδυασμού
έχει την δυνατότητα να υποβάλει τις υποψηφιότητες του
Συνδυασμού, ακόμη και αν ο έλεγχος, που θα εκτελεστεί
αυτόματα από την εφαρμογή εμφανίσει σφάλματα. Σε
αυτή την περίπτωση η υποβολή θα σημανθεί ως «υποβολή με σφάλματα» και θα κριθεί από τον Άρειο Πάγο.
3. Μετά την παρέλευση της προθεσμίας υποβολής
υποψηφιοτήτων συνδυασμών, δεν θα είναι δυνατή η
περαιτέρω υποβολή υποψηφιοτήτων για την κατάρτιση
ενός συνδυασμού.
Άρθρο 7
Διαδικασία ελέγχου των συνδυασμών από τους
εξουσιοδοτημένους χρήστες του Άρειου Πάγου
1. Μετά την οριστική υποβολή των συνδυασμών, οι
εξουσιοδοτημένοι χρήστες του Α1 Τμήματος του Αρείου
Πάγου συνδέονται στην ηλεκτρονική εφαρμογή διαχείρισης υποψηφίων, με τους προσωπικούς Κωδικούς Δημό-
σιας Διοίκησης της Γενικής Γραμματείας Πληροφοριακών
Συστημάτων και Ψηφιακής Διακυβέρνησης.
2. Οι εξουσιοδοτημένοι χρήστες του Α1 Τμήματος του
Άρειου Πάγου ελέγχουν τους συνδυασμούς υποψηφίων
που υποβάλλουν τα κόμματα και οι συνασπισμοί συνεργαζόμενων κομμάτων που συμμετέχουν στην εκλογική
διαδικασία.
3. Οι έλεγχοι που πραγματοποιούνται αφορούν τις
προϋποθέσεις που ορίζει η εκλογική νομοθεσία και ειδικότερα τα εξής:
- Απαιτούμενος αριθμός υποψήφιων ευρωβουλευτών
που προβλέπει ο νόμος.
- Έλεγχος ορθής δήλωσης φύλου, με βάση τα στοιχεία
Βασικού Εκλογικού Καταλόγου.
- Ελάχιστο ποσοστό κάθε φύλου 40%.
- Απαιτούμενο ποσό παραβόλου για κάθε συνδυασμό.
- Ελάχιστη ηλικία που πρέπει να έχει κάθε υποψήφιος.
- Παραίτηση υποψηφίου από το αξίωμα του βουλευτή
του Ελληνικού Κοινοβουλίου, σύμφωνα με την παρ. 2 του
άρθρου 2 του ν. 4255/2014.
- Παραίτηση από την υπηρεσία και από τις θέσεις που,
σύμφωνα με την παρ. 1 του άρθρου 56 του Συντάγματος
και των παρ. 1 έως 4 του άρθρου 30 του π.δ. 26/2012,
αποτελούν κώλυμα για την εκλογή στο αξίωμα του βουλευτή.
- Έγγραφα πιστοποίησης πληρεξουσιότητας.
4. Έλεγχος εκπλήρωσης των προϋποθέσεων που
ορίζονται στην παρ. 1 του άρθρου 32 του π.δ. 26/2012
(Α’ 57).
Άρθρο 8
Αποδοχή υποψηφίων και ανακήρυξη
των συνδυασμών
1. Οι εξουσιοδοτημένοι χρήστες του Α1 Τμήματος του
Άρειου Πάγου, μετά τους ελέγχους που πραγματοποιούν,
ολοκληρώνουν τη διαδικασία αποδοχής ή μη αποδοχής
των υποψηφίων και προχωρούν στην ανακήρυξή των
συνδυασμών που γίνονται αποδεκτοί, εντός πέντε (5)
ημερών μετά τη λήξη της προθεσμίας υποβολής πρότασης υποψηφιοτήτων, κατά τη σειρά που προβλέπεται
στην παρ. 8 του άρθρου 3 του ν. 4255/2014.
2. Η απόφαση της ανακήρυξης ανακοινώνεται αμέσως
στο Υπουργείο Εσωτερικών.
Άρθρο 9
Χρόνος έναρξης λειτουργίας
ηλεκτρονικής πύλης δήλωσης υποψηφιοτήτων
Ο χρόνος έναρξης λειτουργίας της ηλεκτρονικής πύλης
δήλωσης υποψηφιοτήτων ορίζεται σε εξήντα τέσσερις
(64) ημέρες πριν από τη διενέργεια των εκλογών ειδικά
για τη διαδικασία του άρθρου 2 της παρούσας και σε
εξήντα (60) ημέρες πριν από τη διενέργεια εκλογών για
τις λοιπές οριζόμενες στην παρούσα διαδικασίες.
Άρθρο 10
Έναρξη Ισχύος
Καταργείται από τη δημοσίευση της παρούσας η υπό
στοιχεία 26754/29-3-2023 απόφαση του Υπουργού Εσωτερικών «Καθορισμός της λειτουργίας και του χρόνου
έναρξης λειτουργίας της ηλεκτρονικής πύλης δήλωσης
υποψηφιοτήτων κατά τις βουλευτικές εκλογές και τις
εκλογές για την ανάδειξη των Ελλήνων μελών του Ευρωπαϊκού Κοινοβουλίου» (Β’ 2191).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 2 Απριλίου 2024
H Υπουργός
Ο Αναπληρωτής Υπουργός
ΝΙΚΗ ΚΕΡΑΜΕΩΣ
ΘΕΟΔΩΡΟΣ ΛΙΒΑΝΙΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2040/03.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202040.pdf | Tokens: 15066]